Martin Grossholm
Martin August Grossholm, ka Martin Grosholm (9. juuli 1896 Vatla mõis, Läänemaa – 12. august 1966 Tallinn) oli eesti advokaat. Ta lõpetas 1924. aastal Tartu Ülikooli õigusteaduskonna, Korporatsioon Ugala vilistlane. Ta osales Vabadussõjas, 1924–1926 merendusametnik Tallinnas, 1925–1930 vandeadvokaadi abi, 1930–1940 vandeadvokaat Tallinnas, alates 1934 Kaubandus-Tööstuskoja vannutatud dispašöör. 1941. aastal põgenes ametireisil olles Rootsi, pärast Teist maailmasõda pöördus Eestisse tagasi, oli vangis. Martin-August Grosholm suri 12. augustil 1966 Tallinnas ja ta maeti 15. augustil 1966 Metsakalmistule.